**PROIECT DE HOTARARE NR. 102 din 15.04.2025**

**privind aprobarea concesionării directe a spațiului cu destinația de cabinet medical pentru medicină de familie, situat în imobilul Clădire Dispensar Uman, aparţinând domeniului privat al comunei Mociu, jud. Cluj, identificate prin CF 50993**

Primarul Comunei Mociu, Focsa Vasile,

Având în vedere:

* Referatul de aprobare, înregistrat sub nr. 101/15.04.2025, al primarului comunei Mociu, în calitatea sa de inițiator, la proiectul de hotărâre privind aprobarea concesionării directe a spațiului cu destinația de cabinet medical pentru medicină de familie, situat în imobilul Clădire Dispensar Uman, aparţinând domeniului privat al comunei Mociu, jud. Cluj, identificate prin CF 50993;
* Raportul de specialitate nr. 103/14.04.2025 întocmit de compartimentul de resort din cadrul aparatului de specialitate al Primarului Comunei Mociu
* Avizul Comisiei de specialitate a Consiliului Local;
* cererea depusă de domnul dr. Dumitrache Catalin– Cabinet Medical- Medicină de Familie, înregistrată sub nr. 2962 din 11.04.2025, privind concesionarea unui spațiu **situat în imobilul Clădire Dispensar Uman, aparţinând domeniului privat al comunei Mociu, jud. Cluj, identificate prin CF 50993;**
* O.G. nr. 124/29.08.2019 privind organizarea şi funcţionarea cabinetelor medicale, cu modificarile si completarile ulterioare;
* H.G. nr. 884/03.06.2004 privind concesionarea unor spaţii cu destinaţia de cabinete medicale, cu modificarile si completarile ulterioare;
* Ordinului Ministerului Sanatatii nr. 946/21.07.2004 pentru aprobarea modelului-cadru al contractului de concesiune încheiat în temeiul Hotărârii Guvernului nr. 884 din 2004 privind concesionarea unor spaţii cu destinaţia de cabinete medicale;

 În temeiul prevederilor art. 129, alin. (1), alin. (2), lit. d), alin. (7), lit. c), art. 139, alin. (1), alin. (3), lit. g) și ale art. 196, alin. (1), lit. a) din OUG nr. 57/2019 privind Codul administrativ

**INIȚIEZ URMĂTORUL PROIECT DE HOTĂRÂRE**:

Art.1. Se aprobă concesionarea directă către domnul dr. Dumitrache Cătălin – Cabinet Medical- Medicină de Familie, a spațiului în suprafață de 22.40 mp din incinta dispensarului uman situat în Comuna Mociu, jud. Cluj și identificat în Inventarului bunurilor care alcătuiesc domeniul privat al U.A.T. Comuna Mociu.

Art. 2. (1)Se aprobă durata concesiunii de 25 an de la data de 01.05.2025, pănă la momentul incidenței pensionării.

(2) Valoarea redevenței va fi de 1 euro/mp/an în primii 5 ani. După primii 5 ani nivelul redevenței se va stabili de către concedent pornind de la prețul pieței, sub care redevența nu poate fi acceptată.

(3) Redevența obtinută prin concesionare se face venit la bugetul local al comunei Mociu.

Art.3 (1) Contractul de concesiune se va încheia cu respectarea prevederilor Ordinului nr. 946/299/2004 pentru aprobarea modelului-cadru al contractului de concesiune încheiat în temeiul Hotărârii Guvernului nr. 884/2004 privind concesionarea unor spaţii cu destinaţia de cabinet medicale, conform Anexei nr.1 la prezenta hotărâre.

(2) Se împuterniceşte primarul comunei Mociu să semneze contractul de concesiune.

Art.4. Este interzisă subconcesionarea, în tot sau în parte, unei terțe persoane, a spațiului care face obiectul contractului de concesiune.

Art.5. Schimbarea destinației spațiului după concesiune atrage rezilierea de drept a contractului.

Art.6. Cu ducerea la îndeplinire a prezentei hotărâri se încredinţează primarul comunei Mociu, domnul Focsa Vasile.

Art. 7.- Prezenta hotărâre va fi comunicată Instituției Prefectului - Judeţul Cluj, primarului comunei Mociu și domnul dr. Dumitrache Cătălin – Cabinet Medical- Medicină de Familie.

 **Primar, Secretarul general al comunei,**

**Focsa Vasile Ganfalean Maria-Ioana**